Grigori Rasputin

Grigori Yefimovitch Rasputin (; Pokrovskoye, Siberia, Imperio Russe le 21 de januario 1869 – Sancte Petroburgo, Imperio Russe le 30 de decembre 1916) esseva un mystico, sancton, e sanator russe, universalmente note pro attinger le favores del familia de Nicolai II Romanov, ultime tsar de Russia, per su sposa Alexandra Fëdorovna, qui le garantiva grande influentia al corte imperial.
Le special amicitate con le imperatrice consorte es debite al percipite capacitates sanatori de Rasputin sur le hemophilia del prince hereditari, Alexei Nicolaievič. Probabilemente proque suspendente al parve tsarevič le aspirina, pharmaco al epocha multo usate ma errate pro maladias de coagulation, le pression e le fluidification de su sanguine effectivemente diminueva, permittente a su corpore arrestar le hemorrhagias. Totevia, isto non dependeva de un sapientia medic de Rasputin, ma de su intention de curar le puero con le sol voluntate divin o magic. Con le passar del tempore, su personalitate eccentric, su crescente influentia sur le familia imperial, e su excessos de zelo politic e de expensas in placeres carnal le costa le odio del alte nobilitate russe, assi que un conjuration ducite per le prince Felix Felixovič Jusupov ordi e compli su assassinato.

Categoria:Gente russe
Categoria:Historia de Russia